PIUEFATIG 
Plantae quas Graecia habet, jamdudum ab antiquissimis, tum a 
scriptoribus maxime idoneis, Homero scilicet, Theophrasto, Diosco- 
ride &c, commemoratae, nomen per omnes terras haud mediocre obti- 
nuerunt. Utcunque vero celebres fuerint, et apud doctissimos viros ex 
mentione tam illustri facta, gratia plurimum valuerint, at nequaquam a 
systematico quodam botanico rite illustratae sunt. Barbaries scilicet 
quae per totam illam regionem mores hominum saevitia infecit, investi- 
gationem rerum sponte illic provenientium, opus peregrinatoribus vere 
periculosum reddidit, et difficile admodum. Sunt profecto apud hodier- 
nos peregrinatores perpauci qui quaedam ad Botanicen Graecam spec- 
tantia, hic illic quasi disjecta, raptim collegere ; et plurimi scriptores, 
studio et labore libros et collectanea domi evolventes, quae prius parum 
innotuerint extundere et illustrare conati sunt. 
Nemo autem unquam animum ad haec elaboranda adjunxit tali 
studio, quali Johannes Sibthorp M. D. in Academia Oxoniensi Bota- 
nices Professor Regius. Vir fuit ingeniosus admodum, doctissimus, 
patientissimus laboris, pectore animoso. Cum jam arderet mens impa- 
tiens quietis desidiosae, Academia Oxoniensis munus viatorium, ex 
Celeberrimi Radcliffii instituto, quod diu exoptaverat, quo iter in re- 
giones posset alienas tendere, contulit. Quam fideliter rem gessit, 
quam optime de Academia, atque instituto Radcliffiano meruit, hae 
chartae satis indicabunt. 
